
Evelyn Wever-Crves 


PROME MINISTER 


Diahuebs mainta, den Parlamento a tuma luga e reunion 
publico na unda cu Gobierno di Aruba a duna un update 
riba negosacionnan cu ta tumando luga cu Hulanda. Desde 
e reunion di dia 22 di augustus, Parlamento a indica den ki 
cuadro nan lo kier pa Gobierno sigui negocia cu Hulanda. 


Ya pa e siguiente dia, dia 23 di augustus, Gobierno a cuminsa 
deliberacionnan cu e ekiponan di e profesionalnan y despues 
tambe a cuminsa delibera riba nivel di gobierno pa gobierno. 
Gobierno di Aruba a haci un proposicion pa yega na un acuerdo 
riba liñanan grandi. Den e acuerdo aki, Gobierno a propone pa 
traha cu un solucion hibride, un Rijkswet, Ley di Reino, cu ta 
regla algun aspecto y un Landsverordening, un ley local, cu 
ta regla algun aspecto. Den esaki a laga Parlamento cu tur 
su autoridad y su autonomia. “Esaki ta loke cu Parlamento a 
indica tambe y esaki nos a ofrece na Hulanda”, Prome Minister 
a remarca. 


Prome Minister a duna di conoce cu den e acuerdo aki, Gobierno 
a pone e condicionnan cu Parlamento a indica cu lo kier den 
un negosacion asina. Gobierno, diaranson 6 di september, a 
haya un contesta for di Hulanda riba e propuesta aki na unda 
cu Hulanda a indica di ta dispuesto pa sigui papia riba e tema 
di solucion hibride. Deleberacionnan riba esaki lo continua den 
e temponan nos dilanti pa propone kico ta bay den un Ley di 
Reino y kico ta bay den un Ley Local. 


Mirando cu dia 10 di october proximo e debenan ta bay madura, 
ta preparando e documentonan pa fiansa riba interes halto di 
mercado pa paga bek den 20 aña pero cu un clausula cu por 
tuma den consideracion cu si Gobierno di Aruba yega na un 
entendimiento di gobierno pa gobierno prome cu fin di aña, lo 
ta dispuesto pa baha e interes ainda. 


“Nos por bisa cu e prome paso ta tuma na unda cu Hulanda 
a acepta pa habri conbersacionnan riba e solucion hibride cu 
Gobierno di Aruba a propone. Esaki ta un desaroyo positivo. 
Pa esaki, Gobierno di Aruba a haya te cu fin di aña 2023 pa 
yega na un acuerdo. Gabinete Wever-Croes ta sigui na mesa 
cu Hulanda cu e mesun determinacion y cu hopi positivismo pa 
yega na solucion den beneficio di Pais Aruba”, Prome Minister 
a enfatisa. 


Den e reunion den Parlamento, Prome Minister a duna e 
resumen aki y a trece tur documentacion pa pone nan ter 
inzage. Parlamentarionan asina por wak y lesa tur e cartanan 
aki. “Akinan tin transparencia, no tin nada di sconde y lo no 
sconde nada tampoco pasobra ta hunto nos mester yega na 
e miho solucion pa nos pueblo, sperando cu Parlamento duna 
Gobierno e sosten pa sigui negocia cu Hulanda pa yega na e 
miho areglo den benificio pa henter pueblo di Aruba”, Prome 
Minister Evelyn Wever-Croes a duna di conoce. 

Prome Minister Evelyn Wever-Croes: 
Muchanan y maestronan sumamente contento 


1. 14.7. s Exe each, 32 “TAK ' 
EN Sd VYN ESAS 
Diahuebs mainta, Prome Minister Evelyn Wever-Croes, 
compaña pa Presidente di Parlamento Edgard Vrolijk, y 
Parlamentario Darlaine Guedez-Erasmus, a bishita Maria 
Goretti School en conexion cu e proyecto di Edutech. Maria 
Goretti School a gana pa e klasnan 5, borchinan digital, 
tablets pa e muchanan por haya les riba dje, y laptops pa tur e 
docentenan di scol. E materialnan aki a wordo instala y finalisa 
durante vakantie, y awe Prome Minister a bishita e scol pa por 
admira e bunita proyecto aki. 


Prome Minister a expresa di ta sumamente orguyoso di e 
proyecto di Edutech, cu ta un proyecto di innovacion cu 
Gobierno ta sostene. E entusiasmo, cu e maestronan ta 
trahando cu ne, e felicidad di e muchanan pa por wordo educa 
di e forma aki, y e progreso cu ta wordo treci den e scolnan 
a traves di e proyecto aki, ta algo cu sigur ta yena e prome 
mandatario cu emocion tambe. 


"Mi kier a gradici cabesante di scol Juffrouw Mirla Tromp pa 
a participa y kere den e proyecto aki. Juffrouw Mirla pa hopi 
tempo caba tin ideanan innovativo pa sigui dilanti, pero ta stap 
pa stap por ehecuta nan, y e ta haciendo esaki di un bunita 
manera pa Maria Goretti School. Tambe, mi kier a felicita e scol 
en general, tur docente, alumno, mayornan y specialmente 
Edutech pa haci esaki posibel," Prome Minister a expresa. 


Na su turno, Juffrouw Mirla Tromp, a gradici Edutech pa bin 
cu e proyecto di innovacion aki, na unda ta duna e scolnan e 
oportunidad di por gana materialnan digital pa nan scol. Tambe 
el a gradici Gobierno di Aruba pa e sosten brinda na e proyecto 
aki, y pa pone prioridad na enseñansa, pasobra sin e sosten 
di nan, e facilidad pa yega na materialnan digital aki, no ta uno 
facil. 

MINISTER ARENDS TA CONFIRMA CU 


Of ¡PEE d 


MINISTER 


TRAHADONAN DI SABA TA RICIBI 
RECHTTREKKING E AÑA AKI 


No tin duda cu actualmente tin un cuenta habri cu e trahadonan 
di SABA y segun Minister Arends esaki lo wordo paga e aña aki. 
Esey ta locual e mandatario encarga cu Asuntonan di Adulto 
Mayor a confirma den Parlamento di Aruba dialuna, durante 
tratamento di e presupuesto supletorio 2023. 


Pa hopi aña tin un disputa entre e tres partidonan, esta Gobierno, 
gerencia di SABA y trahadonan di SABA. Den pasado Gobierno 
a haci compromiso di lo paga e trahadonan di SABA un suma 
cu awe ta yega na aproximadamente 3 miyon florin. Esaki pa 
un asina yama “rechttrekking”. Gobierno por comproba cu e 
fondonan a wordo traspasa pa e doño di trabou, esta gerencia 
di SABA pa nan por paga e trahadonan. Pero gerencia di su 
banda ta bisa cu nunca a ricibi e fondonan ey. Mientrastanto e 
trahadonan a keda dal den bashi. 


Durante tratamento di presupuesto e fraccion di AVP a pidi pa 
Gobierno di Aruba pasa 3 miyon florin un biaha mas, indicando 
cu no ta necesario investiga kico a bay robes e prome biaha. 
Minister Arends a splica cu esaki no ta un forma responsabel 
pa anda cu fondonan publico. E manera corecto pa atende 
cu esaki ta pa apunta partidonan independiente y laga nan 
confirma kico exacto a pasa cu e fondonan cu Gobierno a 
manda. Unabes tin claridad, por splica Parlamento ta unda e 
fondonan publico a bay. No menos cu tres departamento di 
Gobierno a confirma cu e placa a sali for di caha di Gobierno. 
P’esey a laga haci un stukkenonderzoek independiente y for 
di eynan a bira necesario instala un werkgroep independiente. 


E werkgroep tambe a conclui cu mester un doorlichting di e 
administratie di SABA. 

Minister Arends a indica cu e investigacion lo wordo haci di tur 
forma, aunke Parlamentario Wyatt Ras (AVP) den defensa di 
gerencia di SABA no ta mira necesidad pa investiga nada. 


“Un werkgroep ful independiente tambe a yega na e conclusion 
cu mester un investigacion (doorlichting) y nan a bin cu advies 
pa nos haci esey. Esaki ta un paso necesario pa duna claridad 
den e asunto”, segun Minister Arends a splica. Sin doorlichting 
e disputa lo keda un bay-bin entre Gobierno di Aruba y gerencia 
di e fundacion. 


Minister Arends a bisa cu tur colega ministernan ta na altura 
cu Gobierno tin un cuenta habri, pero no cu SABA, sino cu 
e trahadonan di SABA. Tur minister sa tambe cu unabes tin 
claridad Gobierno mester cumpli cu e trahadonan. Na prome 
luga lo purba yega na e fondonan cu tin den presupuesto, pero 
si esey no ta posibel Minister Arends lo pidi Parlamento aproba 
fondo adicional. “Si esey ta e caso mi lo conta cu e ora ey 
tambe lo tin sosten di Parlamento completo pa por yega na e 
fondonan aki pa e trahadonan, pasobra ta nan derecho esaki 
ta.” 


Ta di lamenta cu oposicion, cu excepcion di fraccion di 
MAS y Parlamentario Independiente Sr. Rycond Santos do 
Nascimento, a usa lenguahe inflamatorio durante e reunion di 
parlamento pa instiga trahadonan, bisando cu Gobierno kier 
“castiga” nan. Crea panico y rabia no ta yuda resolve e asunto. 
Tambe ta un lastima e forma con e mesun grupo den oposicion 
awe ta exigi pa Gobierno pasa mas fondonan publico, sin cu 
tin ningun tipo di claridad riba kico a sosode cu e placa cu ya a 
bay. E tendencia pa malgastamento no a cambia. 


“Te awor aki no tin claridad, y si tin mester di fondo adicional, 
mi no por tira algo pa Parlamento y pidi Parlamento aproba sin 
base,” Minister Arends a bisa, indicando cu e la anuncia caba 
cu e lo bin Parlamento pa fondonan adicional si ta necesario. 
Pa e trahadonan e asunto mester keda resolvi e aña aki. 

Xiomara Made 


MINISTER 


E di 17 edicion ta un exito un biaha mas 


MINISTER MADURO TABATA PRESENTE 
NA E APERTURA DI E EXPOSICION 
'E LENS DI MI WOWO' 


E ana aki dedica na cuatro baluarte y nos planta nacional Telearuba 


Music is we bondage | 
Music is we iron cage 


Music is uz, dage, 

Music is ge 

i Ñ , 
ï 


CAMÍ 


Riba Dia di Prensa, Minister Xiomara Maduro di Cultura a 
atende e di 17 edicion di e exposicion di sr. Leo Vrolijk 'E Lens 
di mi Wowo' na Biblioteca Nacional Aruba. 


'E Lens di mi wowo' ta un exposicion fotografico di diferente 
miembro di Prensa y fotografonan cu ta apasiona cu e arte 
di fotografia, cu ta scoge pa expone algun potret pa conta e 
storia di e hendenan di nos Pais. 


Durante e anochi aki sr. Leo Vrolijk a reconoce cuatro baluarte 
di Prensa, sr. Albino Tromp, trahando casi 50 aña na Telearuba, 


sr. Richard Lacle di e medio di comunicacion AWE24, sr. Hilario 
Doncker cu recientemente a baha cu pensioen y sr. Cornel 
Djaoen cu tin 26 aña trahando e mundo di television. Telearuba 
tambe a haya un reconocemento special en conexion cu su 60 
aniversario. 


Minister Maduro ta gradici sr. Leo Vrolijk pa su dedicacion di 
ya caba 19 aña pa trece fotografonan hunto pa asina nan por 
comparti cu Pueblo locual nan lensnan ta mira. E invitacion ta 
wordo extendi pa pasa na Biblioteca Nacional Aruba y admira 
e exposicion bunita aki. 

Continuacion POTRETNAN DI EXPOSICION `E LENS DI MI WOWO’.... 

Kh 


MINISTER 


LEY DI KINDEROPVANG TA NA VIGOR 
DESPUES DI UN TRAYECTORIA LARGO 


Durante conferencia di prensa di Gobierno di Aruba, Minister 
di Husticia y Asuntonan Social sr. Rocco Tjon, hunto cu colega 
sra. Sue-Ann Ras, a anuncia cu e ley di kinderopvang, pues 
e ley di centronan di cuido di mucha, a bay na vigor. Esaki ta 
un paso sumamente importante den sigui eleva y garantisa 
e siguridad y calidad di cuido pa nos muchanan. Un trayecto 
bastante largo, cu a inicia na aña 1998, y awe na 2023 a logra 
finalisa esaki bou di e maneho di Gabinete Wever-Croes. 


Ta trata di un trayectoria hopi extenso y ademas compleho, cu 
a conta cu sosten di varios instancia y profesionalnan clave. 
Principalmente, sra. Sue-Ann ras, cu desde un principio a cana 
e caminda pa por yega na concretisa e ley di kinderopvang. 
Remarkabel ta cu, danki na e colaboracion entre Departamento 
di Mucha y Hoben (DMH), y tur e sessionnan como tambe 
boletinnan informativo pa mantene e centronan di cuido bon 
informa, a logra cu awe tin mas cu ochenta centronan di cuido, 
cu ta oficialmente registra den e registro. 


Ta asina cu, DMH a wordo finalisa na 
aña 2022, prome cu e ley aki a bin na 
vigor, cual ta importante, mirando cu 
un di nan tareanan lo ta e supervision 
di e ehecucion di e Ley aki. Ademas 
di esaki, nan ta encarga cu e parti 
| di registro, como tambe administra 
y maneha esaki. Adicionalmente, lo 
| encarga e parti di e guia, yudansa, 
| preparacion y evaluacion pa 
practicamente tur e aspectonan cu ta 
toca e centronan di cuido di mucha, 
como tambe conseha y sostene cada 
| centro di cuido di mucha, pa loke ta 
rekisitonan pa yega na e permiso aki. 


E ley aki ta mara na e rekisitonan 
di calidad cu cada centro di cuido 
mester tene cuenta cune, manera 
e partinan di siguridad, pedagogico, higiena como tambe 
e desaroyo personal, di henter e personal cu ta traha den e 
diferente centronan di cuido. 


Un danki grandi na colega minister sr. Glenbert Croes cu a 
inicia esaki den cuadro di e sociaal crisisplan, sra. Sue- 
Ann Ras, Departamento di Mucha y Hoben cual ta conta cu 
un grupo chikito pero sigur capacita y dedica, conhunto e 
Codigo di Proteccion, y Directie Wetgeving cu tawata tin un 
rol sumamente importante pa nos por a yega na e dia di awe y 
asina finalisa e trayecto cu a inicia na 1998. 


Por ultimo, ta manda un apelacion na tur e centronan di cuido 
cu no a registra ainda, pa haci esaki, a traves di e website di 
Departamento di Mucha y Hoben, pa asina por bin na remarke 
pa haya permiso, mirando cu e permisonan cu ta mara na e 
ley lo bay wordo otorga e aña aki ainda, na tur e centronan di 
cuido cu ta registra. 

Continuacion LEY DI KINDEROPVANG TA NA VIGOR... 

Edy Cres 


MINISTER 


Minister di Ensefiansa y Deporte 


Durante Conferencia di Prensa di Gobierno di Aruba, 
representante di Quick Electrical Services N.V. Sr. William NG 
a elabora riba e trabou cu nan a realisa na e BMX Track na 
Parke Curazon. E trabou tabata encera instalacion di coriente 
pa e poste di luznan. 


Quick Electrical Services a disefia e instalacion completo y e 
necesidadnan cu tabatin pa e luznan por a cende. Na final a 
haci e “set up” pa e luznan por ilumina manera debe ser riba e 
pista. Pa resumi, e prome fase tabata e trabou di “engineering” 
unda mester a disefia, calcula y ehecuta. Despues a haci e 
test final pa wak si tur cos ta traha debidamente. 


Diahuebs 7 September 2023 


Minister Endy Croes: 
CURAZON JABURIBARI 
Copa Latino Americano BMX ta tuma luga dia 9 y 10 di september na 
BMX Track na Jaburibari 

Diaranson anochi, durante Conferencia di Prensa di Gobierno 
di Aruba a tuma luga cendemento di luz di e BMX Track na 
Parke Curason, Jaburibari. Den e ultimo simannan trabounan 
duro a tuma luga pa por ilumina e pista di BMX Track pa 
campeonato internacional Copa Latino Americano BMX. Copa 
Latino Americano BMX ta organisa pa Aruba Wieler Bond y 
BMX. E torneo ta tuma luga dia 9 y 10 di september na Aruba, 
unda un total di 12 pais y alrededor di 200 coredo ta participa 
den diferente categoria. 


En conexion cu esaki a instala un total di 6 poste di luz nobo 
y luznan LED pa e pista di BMX Track na Jaburibari. Presente 
tambe na ceremonia aki tabata Parlamentario Ricky Hoek cu 
a felicita Minister Endy Croes, Gabinete Wever — Croes Il y tur 
stakeholder cu a haci nan empeño pa realisa e proyecto aki pa 
nos deportistanan di BMX. Esaki sigur ta ilustra un trabou di 
ekipo entre Gabinete Wever — Croes II, Fundacion Facilidadnan 
Deportivo (FFD), Fundacion Lotto pa Deporte, Elmar N.V., 
Quick Electrical N.V., Timeline Services, Aruba Wieler Bond 
(AWB), BMX, ATA, Ministerio di Deporte y mayornan cu a 
traha hunto pa por a logra realisa e bunita proyecto aki pa nos 
hobennan. Rondona pa e hobennan cu tabata den training, 
Minister Endy Croes a cende e luznan di BMX Track. 


Por a presencia e entusiasmo y alegria di e hobennan pa 
mira nan parke di BMX keda ilumina. Mester agrega cu e 
representantenan di COPAB a elogia iluminacion di e pista. 
Awo e hobennan tin un facilidad unda cu nan por practica 
e deporte di BMX te den oranan laat di anochi. Por ultimo, 
Minister Endy Croes ta desea tur nos atletanan local cu ta 
competiendo e fin di siman aki hopi exito. Cu deseo, disciplina, 
dedicacion y determinacion boso ta logra. 

Minister Endy Croes: 


Diaranson anochi, e organisacion internacional tabata 
presente na Parke Curazon Jaburibari pa e ceremonia di 
cendemento di luz pa e pista di BMX. Sra. Moniek Leerdam, 
kende ta miembro di directiva di Aruba Wieler Bond a expesa di 
ta hopi contento cu e iluminacion di Parke Curazon Jaburibari. 
Despues di 13 aña Aruba lo tin un careda internacional atrobe. 
Competencia di Copa Latinoamericana di BMX lo tuma luga na 
e pista di Parke Curazon Jaburibari, dia 9 y 10 di september 
binidero. Sra. Leerdam ta gradici Minister Endy Croes cu a 
haci e campeonato aki un realidad na Aruba. Ta sperando mas 
di 100 atleta cu ta eherce e deporte di BMX durante e fin di 
siman aki. 


Ademas di esaki, Sra. Leerdam a indica cu Aruba tambe 
ta forma parti di Confederacion Latino Americana de BMX 
(COPAB). COPAB ta un organisacion di BMX cu ta organisa 
e Campeonato di Copa Latinoamericana di BMX pa e paisnan 
cu ta forma parti di Las Americas. Tambe, dos otro colega cu 
ta forma parti di e directiva di COPAB a bin di exterior pa yuda 
den e preparacion di e competencia, esta Sra. Lina Lucas 
de Catoigui y Sr. Gustavo Matos de Laparra. Sra. Lucas de 
Catoigui a expresa cu e ta hopi contento di ta aki na Aruba 
y a indica cu un di e soñonan di COPAB ta pa integra BMX 
Americano den Caribe. Sra. Lucas de Catoigui ta expresa cu 
e ta masha agredecido cu Gobierno di Aruba a contribui pa 
realisa e competencia aki na Aruba. Esaki ta e punto inicial pa 
e deporte di BMX crece den Caribe. 


Sra. Lucas de Catoigui ta expresa cu e deporte di BMX ta un 
deporte atractivo y saludabel pa e hobennan. Muchanan cu 
ta practica deporte tin un estilo di bida diferente y pa e motibo 
aki mester keda sostene y inverti den deporte. Sr. Gustavo 
Matos de Laparra, kende ta miembro di COPAB y presidente 


di Fundacion di Ciclismo na Peru tabata presente. Sr. Matos 
de Laparra ta forma parti di e campeonato di Copa Latino 
Americano di BMX cu ta tuma luga e fin di siman aki na Aruba 
y a indica cu e ta hopi contento di loke el a presencia na e 
BMX Track na Jaburibari. Recien Aruba a cuminsa desaroya 
e disciplina di BMX, pero a cuminsa den un bon forma. Sr. 
Matos de Laparra a expresa cu e pista ta bunita y sigur esaki 
ta incentiva e hobennan y e disciplina di BMX. Sigur door di 
a pone coriente y luznan nobo, ta brinda e hobennan mas 
oportunidad pa practica e deporte di BMX te den oranan laat 
di anochi. Sr. Matos de Laparra a agrega cu e desaroyo aki 
sigur lo laga e disciplina di BMX crece na Aruba. COPAB ta 
haci e tipo di competencianan aki na varios pais y ta encarga 
pa “set up” e pista y laga tur cos cla pa e competencia. Ademas 
di esaki, COPAB ta comparti nan experticio y experencia cu e 
organisacion. E meta di COPAB ta pa laga un legado unda tur 
pais por sigui crece y desaroya den e deporte di BMX. Pueblo di 
Aruba ta keda cordialmente invita pa apoya nos deportistanan 
di BMX, dia 9 y 10 di september bindero na e pista di BMX di 
Parke Curazon Jaburibari. 

Recientemente Minister Glenbert Croes riba invitacion di STR 
Farm a bishita e facilidadnan di e compania aki situa na Alto 
Vista. E mandatario a expresa di a keda impresiona cu e 
facilidad di agricultura aki. 


Un facilidad cu ta produci ya desde su establecimento diferente 
fruta y berduranan pa consumo y mercado local. 


E producto final cu STR Agriculture ta ofrece ta pasa un proceso 
rigoroso di cuido, escogiendo e miho simiyanan pa plantacion, 
un proceso cuidadoso y balansa di awa, luz y nutrientenan cu 
na final ta bira fruta y berduranan saludabel pa su consumo. 


E mandatario a expresa su gratitud y apoyo na tur Agricultor/ 
Cunukero di Aruba. Un sector cu tin tur potencial pa bira un 
industria primaria importante pa Aruba, cu por cierto ta hayando 
apoyo di diferente Ministerio di Gabinete Wever Croes 2. Den 
caso di Glenbert Croes, como Minister di Labor, ta pa fomenta 

e cuponan di trabou cu e sector aki ta creando. Como Minister 
di Ensefiansa pa Empleo, gestiona e iniciativa pa hunto cu STR 
Agriculture, crea curso cu lo stimula e formacion necesario pa 
por traha den agricultura. Ta hopi experticio ta wordo treci cu 
e inversion di STR Agriculture Farm, cu na su turno ta wordo 
traspasa pa nos yiunan di tera. Pero como e Minister encarga 
cu WEB y ELMAR, tambe nos ta apoyando cunukero- y 
agricultornan cu tarifa special di awa y coriente cu e proposito 
pa apoya e sector aki cu tarifa special pa finalmente yega e 
consumidor tambe na un tarifa special. 


*Nos ta agradecido na sefior Joe Ramadar pa a deposita su 
confiansa den Aruba, pa su inversion den Aruba y nos lo traha 
schouder cu schouder cu ne pa un dado momento nos weita 
nos yiunan di tera tambe bira activo den e sector di Cria, Pesca 
y Agricultura, pa hunto promove y stimula e industria primario 
aki.”, e mandatario a expresa. 


Union ta importante pa cualkier sociedad pasobra 
e ta e base di forsa, poder, guia, curashi y 
desaroyo. Union ta provee un fuente constante di 
motivacion positivo y e ta e vinculo pa logronan 
grandi. Esey ta loke Aruba a demostra, den union 
y cu positivismo a logra recuperacion despues di 
varios crisis tras di otro. 


2023 ANA DI UNION Y POSITIVISMO! 


